ബോളിവുഡ് ഫിറ്റ്നസ് ട്രെയിനര് കൈസാദ് കപാഡിയ കോവിഡ് ബാധിച്ച് മരിച്ചു മുംൈബ: ബോളിവുഡ് താരം ടൈഗര് ഷ്റോഫിന്റെ ഫിറ്റ്നസ് ട്രെയിനര് കൈസാദ് കപാഡിയ കോവിഡ് ബാധിച്ച് മരിച്ചു. കെ11 എഡ്യുക്കേഷന് പ്രൈവറ്റ് ലിമിറ്റഡിന്റെ ഡയരക്ടറായിരുന്നു അദ്ദേഹം . ഇന്സ്റ്റഗ്രാമില് കൈസാദിന്റെ ചിത്രം പങ്കുവെച്ച ടൈഗര് ഷ്റോഫ് വികാരാധീനനായി. നിരവധി ബോളിവുഡ് സെലിബ്രിറ്റികളുടെ ശാരീരിക രൂപമാറ്റങ്ങളില് നിര്ണായക പങ്കുവഹിച്ചയാളാണ് കൈസാദ്. ടൈഗര് ഷ്റോഫിനെ കൂടാതെ മാതാവ് ആയേഷ ഷ്റോഫ്, സിദ്ധാന്ത് കപൂര്, നീല് നിഥിന് മുകേഷ്, ഡിയന്ന പണ്ഡേ, റുസ്ലാന് മുംതാസ് തുടങ്ങിയ പ്രമുഖര് അദ്ദേഹത്തെ അനുസ്മരിച്ചു. അസ്വസ്ഥതയെ തുടര്ന്ന് ബുധനാഴ്ച രാവിലെ കൈസാദിനെ സാസൂന് ജനറല് ആശുപത്രിയില് എത്തിച്ചെങ്കിലും മരിച്ചിരുന്നു. ഐ.സി.എം.ആര് മാര്ഗനിര്ദേശം അനുസരിച്ച് നടത്തിയ റാപ്പിഡ് ആന്റിജന് ടെസ്റ്റിലാണ് കോവിഡ് ബാധ സ്ഥിരീകരിച്ചത്. കബഡി താരവും ഫിറ്റ്നസ് കോച്ചുമായ കല്യാണിയാണ് ഭാര്യ. ഇന്ത്യയിലെ ഫിറ്റ്നസ് മേഖലയിലിലെ ഇതിഹാസങ്ങളില് ഒരാളാണ് മരിച്ച കൈസാദ്. നിരവധിയാളുകളുടെ ജീവിതത്തെ മാറ്റിമറിച്ച കൈസാദിന്റെ മരണത്തില് ഞെട്ടിയിരിക്കുകയാണ് ആയിരക്കണക്കിന് ശിഷ്യന്മാരും സുഹൃത്തുക്കളും. ഫിറ്റ്നസ് മേഖലയില് ജോലി ആഗ്രഹിക്കുന്നവരെ വളര്ത്തിക്കൊണ്ടുവരാനായി 2003ലായിരുന്നു കൈസാദ് കെ 11 സ്കൂള് ഓഫ് ഫിറ്റ്നസ് സയന്സ് സ്ഥാപിച്ചത്.The post ബോളിവുഡ് ഫിറ്റ്നസ് ട്രെയിനര് കൈസാദ് കപാഡിയ കോവിഡ് ബാധിച്ച് മരിച്ചു first appeared on MalayalamExpressOnline.